पाएं अपने शहर की ताज़ा ख़बरें और फ्री ई-पेपरडाउनलोड करें
पंजवारा में गुरुवार को भूमि विवाद को लेकर दो पक्षों के बीच मारपीट हो गई। घटना को लेकर पीड़ित द्वारा लिखित आवेदन पुलिस को सौंपा गया है। आवेदन में पंजवारा निवासी नवीन मोदी ने बताया कि गुरुवार दोपहर बाद पंजवारा बिधानचक निवासी अपील पासवान अचानक से उसके घर के समीप आया और घर की बाउंड्री वाल को धक्का देकर गिरा दिया। इसके बाद घर के अंदर घुस कर कब्जा करने की नियत से बाहरी दरवाजे पर लगे हुए ताला को उसने तोड़ दिया। विरोध किए जाने पर आरोपी ने लाठी से उसके साथ मारपीट भी की। इस दौरान वादी के गले में मौजूद सोने का हार भी आरोपी द्वारा छीन लिया गया। वहीं इसकी शिकायत किए जाने पर उसने वादी को एससी-एसटी एक्ट के फर्जी मुकदमे में फंसाने की धमकी भी दी। इस पूरे मामले पर थानाध्यक्ष मुरलीधर साह ने बताया कि मारपीट के मामले में पीड़ित पक्ष द्वारा आवेदन दिया गया है। जिसकी जांच पड़ताल पुलिस द्वारा की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn